proxectonos/corpus_dominio_legal_administrativo_tmp huggingface dataset:
01/03/2018 | Administración LocalMunicipal
Abegondo
Anuncio de praza de administrativo laboral temporal

ANUNCIO EXPEDIENTE 2018/E002/000001 É obxecto da presente convocatoria e a selección dunha de persoal laboral temporal para unha praza coas seguintes características: Persoal laboral temporal: Titulación mínima: Bacharelato ou equivalente. Duración do contrato: o contrato estenderase dende o día 15/03/2018 ata o 31/12/2018, vinculado ás subvencións concedidas, con posibilidades de prórrogas. Retribucións: a persoa contratada percibirá unha cantidade de 969,00 € brutos por mes máis o prorrateo da paga extra 161,50 € brutos, que fan un total de 1.130,50 € brutos por mes. Características do contrato:  Tipo de contrato: contrato laboral temporal baixo a modalidade de obra ou servizo determinado.  Tipo de xornada: a tempo completo (401).  Coeficiente: 1,000.  Grupo de cotización: 5.  Epígrafe: CNAE 8411. Procedemento de selección: oposición: As bases estarán dispoñibles na Secretaría Xeral do Concello de Abegondo e na sede electrónica http://abegondo.esAbegondo, a 14 de febreiro de 2018. O alcalde José Antonio Santiso Miramontes
01/03/2018 | Administración LocalMunicipal
Porto do Son
Inicio de procedemento de investigación de oficio da titularidade dun camino

A Xunta de Goberno Local, en data 02/02/2018, acordou iniciar un procedemento de investigación de oficio da titularidade do ben que se indica a continuación, que puidera ser de titularidade municipal: · Camiño no lugar de O Barrento – Caamaño (Porto do Son), que discorre entre os lindes suroeste da parcela catastral 7428807MH9272N e os lindes norleste das parcelas catastrais 15072A02900884 e 15072A02900883. De conformidade co previsto no art.49 do RD 1372/1986, do 13 de xuño, Regulamento de bens das Entidades Locais, sométese o expediente a información pública por prazo de 15 días hábiles, contados desde o seguinte á publicación deste anuncio no BOP e no Taboleiro de Anuncios do concello. Durante o prazo indicado, os interesados poderán examinar o expediente nas Oficinas Xerais do Concello de Porto do Son, en horario de 09:00 a 13:00 horas. No prazo dun mes, contado desde o día seguinte ao que deba darse por rematado o prazo de información pública, os interesados poderán formular as alegacións que estimen convenientes ao seu dereito, segundo prevé o art.50 do Regulamento de bens das Entidades Locais. Porto do Son, 23 de febreiro de 2018. O Alcalde- Presidente, Asdo.: Jose Luis Oujo Pouso.
01/03/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.60189. Estrada. Concello de Mañón

Axencia Galega de Infraestruturas, solicita de Augas de Galicia por atoparse nas marxes do río s/d, a autorización de obras, no lugar de O Barqueiro, parroquia de O Barqueiro, Concello de Mañón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.60189. As obras solicitadas consisten na execución da obra: ”Adaptación ao Plan de Baixa IMD da AC-100, p. q. 0+000 ao 5+250, treito O Barqueiro- Vila de Bares”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mañón ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 23 de febreiro de 2018 O xefe do servizo territorial Néstor Rodríguez Arias
01/03/2018 | Administración LocalMunicipal
Mugardos
Licitación do servizo de atención á infancia do espazo infantil de xogo do Concello de Mugardos

a) Organismo: Concello de Mugardos. b) Dependencia que tramita o expediente: Secretaría. a) Descrición do obxecto: “SERVIZO DE ATENCIÓN A INFANCIA DO ESPAZO INFANTIL DE XOGO DO CONCELLO DE MUGARDOS”. b) Lugar de execución: CEIP Unión Mugardesa (Concello de Mugardos). c) Duración do contrato: Dende o 1 de xullo de 2018 ata o último día non lectivo das vacacións escolares de Nadal do curso 2019/2020, distribuidos nos períodos tal e como se indican na Cláusula 3 do Prego de prescripcións técnicas (Prorrogable ata un máximo de 1 ano). a) Tramitación: ordinaria b) Procedemento: aberto con varios criterios de adxudicación 1ª Anualidade (2018/2019): 19.536,00 €, IVE incluído 2ª anualidade (2019/2020): 19.943,00 €, IVE incluído a) Provisional: Non se esixe. b) Definitiva: 5% do importe de adxudicación, IVE excluído Perfil do contratante: http://concellodemugardos.gal. a) Data límite de presentación: de 9,00 a 13.00 h. dentro do prazo de quince (15) días naturais, a contar do seguinte ao da publicación do anuncio de licitación no Boletín Oficial da Provincia. b) Documentación a presentar: a documentación presentarase en tres sobres pechados (Cláusula 19 do prego): - Sobre “A”: “DOCUMENTACIÓN ADMINISTRATIVA” - Sobre “B”, “CRITERIOS VALORABLES MEDIANTE XUIZO DE VALOR” - Sobre “C”: “CRITERIOS VALORABLES EN CIFRAS OU PORCENTAXES” c) Lugar de presentación: Rexistro Xeral do Concello de Mugardos. Avda. de Galicia,45 Mugardos 15620. Secretaría, no primeiro andar da Casa Consistorial. Serán por conta do adxudicatario. É de aplicación o prego de cláusulas administrativas particulares e de prescricións técnicas aprobados pola Xunta de Goberno Local en sesión realizada o día 19.02.2018. Mugardos, 26 de febreiro de 2018. A ALCALDESA, Asdo. MARÍA DEL PILAR DÍAZ OTERO
01/03/2018 | Administración LocalMunicipal
Laxe
Anuncio de licitación do contrato mediante xestión indirecta, modalidade concesión do servizo consistente no servizo público municipal do ciclo da auga no concello de Laxe

Licitación do contrato mediante xestión indirecta, modalidade concesión do servizo consistente no “Servizo Público municipal do Ciclo da Auga no Concello de Laxe” 1. Entidade adxudicadora. a) Organismo: Concello de Laxe. b) Dependencia que tramita o expediente: Secretaría.2. Obxecto do contrato. a) Tipo: servizos. b) Descrición do obxecto: xestión indirecta, modalidade concesión, servizo de “Servizo público municipal do ciclo de auga no Concello de Laxe”. b) Lugar de execución: termo municipal do Concello de Laxe. c) Prazo de execución: 21 anos. f) Admisión de prórroga: non se admite.3. Tramitación, procedemento e forma de adxudicación. a) Tramitación: ordinaria. b) Procedemento: aberto. c) Forma: multiplicidade de criterios de valoración. c) Criterios de adxudicación: os establecidos na cláusula 10 do prego de cláusulas administrativas particulares.4. Valor estimado do contrato. a) Valor estimado do contrato: 6.242.189,48 € (21 anos), cláusula 7 do prego de cláusulas administrativas particulares. b) Tipo de licitación: 0,615 €/m3 auga facturada. Canon inicial e canon anual variable (ver cláusula 8 do prego de cláusulas administrativas particulares). 5. Garantías. a) Provisional: non se esixe. b) Definitiva (%): 5% do importe de adxudicación, IVE excluído.6. Obtención de documentación e información. a) Dependencia: Secretaría. b) Domicilio: Avda. Cesáreo Pondal, núm.26, Laxe. c) Localidade e código postal: Laxe, 15117 d) Teléfono 981 706 903 e) Telefax 981 728 025 f) Data límite de obtención de documentos e información: ver cláusula 5 do prego de cláusulas administrativas particulares.7. Requisitos específicos do contratista. a) Clasificación: non se esixe. b) Solvencia económica e financeira e solvencia técnica e profesional: ver cláusulas 13 e 14 do prego de cláusulas administrativas particulares.8. Presentación de ofertas ou de solicitudes de participación. a) Data límite de presentación: 30 días naturais, contados desde a derradeira publicación deste anuncio no BOP ou no DOG. b) Documentación a presentar: ver cláusula 17 do prego de cláusulas administrativas particulares. c) Lugar de presentación: 1. Entidade: Concello de Laxe 2. Domicilio: Avda. Cesáreo Pondal, núm.26, Laxe (A Coruña) 3. Localidade e código postal: Laxe, 15117.9. Apertura das ofertas. a) Entidade: Concello de Laxe. b) Domicilio: Avda. Cesáreo Pondal, núm.26, Laxe c) Localidade: Laxe. d) Data e hora: anunciarase no perfil do contratante.10. Outras informacións: anexo V do prego de cláusulas administrativas particulares 11. Gastos de publicidade: por conta do adxudicatario.12. Portal informático ou páxina web onde poden obterse os pregos: www.concellodelaxe.com Laxe, 22 de febreiro de 2018. O alcalde José Manuel Mouzo Castiñeira
01/03/2018 | Administración LocalMunicipal
Cabana de Bergantiños
Aprobación do padrón fiscal do servizo de axuda no fogar do mes de xaneiro

ANUNCIO APROBACIÓN DO PADRÓN FISCAL DO SERVIZO DE AXUDA NO FOGAR DO MES DE XANEIRO En data 23/02/2018 o alcalde ditou a seguinte Resolución que se transcribe: “Vista a Ordenanza fiscal reguladora da taxa polo servizo de axuda no fogar que foi publicado no BOP n.º 135, do 17 de xullo de 2014. Visto o informe da traballadora social do concello, dona Ana Paloma Zuñiga Xicoy, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de xaneiro de 2018. Elaborados os padróns mensuais que conteñen as liquidacións da taxa pola prestación do servizo do SAF no mes de xaneiro de 2018, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordó co orzamento aprobado. RESOLVO: PRIMEIRO.–Aprobar o padrón mensual da taxa pola prestación do servizo de axuda no fogar correspondentes ao mes de xaneiro de 2018. O padrón correspondente ao mes de xaneiro consta de 58 contribuíntes (21 de libre concurrencia e 37 de dependencia) e un importe total de 3.160,78 € (2.801,13 € usuarios de dependencia e 359,65 € usuarios de libre concurrencia). SEGUNDO.–Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.–O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, os interesados poderán interpor recurso preceptivo de reposición ante o Sr. alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 26 de febreiro de 2018. O alcalde Asdo. José Muíño Domínguez
01/03/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de pago de depósitos previos, “Ponte no p. q. 1+800 DP 4202 Aldea Grande ao Couto” (cód.17.11100006.0), termo municipal de Lousame

ANUNCIO PAGO DE DEPÓSITOS PREVIOS “PONTE NO P. Q. 1+800 DP 4202 ALDEA GRANDE AO COUTO” (Cód.17.11100006.0), termo municipal de Lousame Segundo o disposto no art.49 do Regulamento de Expropiación Forzosa de 26 de abril de 1957, esta Excma. Deputación Provincial resolveu proceder a efectuar o pago dos depósitos previos e indemnizacións por rápida ocupación, en expedientes de expropiación forzosa como motivo das obras de “PONTE NO P. Q. 1+800 DP 4202 ALDEA GRANDE AO COUTO” (CÓD. OBRA 17.11100006.0), termo municipal de Lousame, na data e lugar que se sinala a continuación: Data: 12 de marzo de 2018 Hora: 16.30 horas Lugar: Club de Xubilados de Aldea Grande Concello: Lousame RELACIÓN DE PROPIETARIOS O pago efectuarase polo pagador desta Excma. Deputación e en presenza do representante da administración e do alcalde e secretario do devandito Concello. O que se fai público, para xeral coñecemento, advertindo aos interesados titulares que o pago se fará precisamente aos que figuren como donos dos bens ou titulares do dereito expropiado, non admitíndose representación, senón por medio do poder debidamente autorizados, xa sexa xeral ou particular para este caso, e que deberán identificarse co DNI ou na súa falta polo coñecemento que testifican o alcalde e o secretario do citado Concello. A Coruña, a 23 febreiro de 2018. O Presidente O Secretario Asdo.: Valentín González Formoso Asdo.: José Luis Almau Supervía
01/03/2018 | Administración LocalMunicipal
Porto do Son
Inicio de procedemento de investigación de oficio da titularidade dun camino

A Xunta de Goberno Local, en data 02/02/2018, acordou iniciar un procedemento de investigación de oficio da titularidade do ben que se indica a continuación, que puidera ser de titularidade municipal: · Camiño no lugar de Seráns – San Pedro de Muro (Porto do Son), que discorre entre a parcela catastral 15072A033009700001AP e a parcela catastral 002201100MH91H0001GM. De conformidade co previsto no art.49 do RD 1372/1986, do 13 de xuño, Regulamento de bens das Entidades Locais, sométese o expediente a información pública por prazo de 15 días hábiles, contados desde o seguinte á publicación deste anuncio no BOP e no Taboleiro de Anuncios do concello. Durante o prazo indicado, os interesados poderán examinar o expediente nas Oficinas Xerais do Concello de Porto do Son, en horario de 09:00 a 13:00 horas. No prazo dun mes, contado desde o día seguinte ao que deba darse por rematado o prazo de información pública, os interesados poderán formular as alegacións que estimen convenientes ao seu dereito, segundo prevé o art.50 do Regulamento de bens das Entidades Locais. Porto do Son, 23 de febreiro de 2018. O Alcalde- Presidente, Asdo.: Jose Luis Oujo Pouso.
01/03/2018 | Administración LocalMunicipal
San Sadurniño
Aprobación de padrón fiscal do Centro Municipal de Empresas do mes de decembro de 2017

A Xunta de Goberno Local deste Concello, en sesión celebrada o día 21 de febreiro de 2018, acordou aprobar o padrón cobratorio correspondente á utilización de espazos do Centro Municipal de Empresas do mes de decembro do exercicio 2017, e de conformidade co disposto no artigo 124 da Lei xeral tributaria e 88 do Regulamento xeral de recadación, mediante o presente sométese a información pública o citado padrón, polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 26 de febreiro de 2018. O ALCALDE, Secundino García Casal.
01/03/2018 | Administración LocalMunicipal
Ames
Anuncio de licitación das obras de pavimentación viais no núcleo de Outeiro (Bugallido)

Entidade adxudicataria: Concello de Ames. Obxecto do contrato: Execución das obras incluídas no proxecto “Pavimentación viais no núcleo de Outeiro (Bugallido)”. Tramitación: Ordinaria. Procedemento: Aberto cun único criterio de valoración: factor prezo Orzamento de licitación: 55.340,51 IVE incluído Prazo de execución: 6 meses. Garantías: Provisional: Non se esixe. Definitiva: 5 % do prezo de adxudicación IVE excluído. Clasificación do contratista: Non se esixe. Criterios de adxudicación: Véxase prego de cláusulas administrativas particulares. Información: Concello de Ames (Departamento de contratación). Teléfono: 981883002. Fax: 981884929. Dirección: Praza do Concello s/n. Bertamiráns 15.200 Ames (A Coruña). Presentación de ofertas: Os licitadores poderán presentar as proposicións no Rexistro Xeral do Concello de Ames, ata as 14:00 horas dos 26 días naturais seguintes ó da derradeira publicación do anuncio de licitación no Boletín Oficial da Provincia ou no no perfil do contratante do Concello de Ames. Documentación a presentar: Véxase prego de cláusulas administrativas particulares. Apertura de plicas: Terá lugar en acto público na Casa do Concello, o día e hora que se indicará no taboleiro de anuncios e no perfil do contratante do Concello, cunha antelación mínima de 2 días hábiles. Perfil do contratante: http://www.concellodeames. gal. (Perfil do contrante) Gastos dos anuncios: serán por contra do adxudicatario ata o importe máximo de 500.- Outras informacións: Ver pregos de cláusulas administrativas particulares. Ames, 26 de febreiro de 2018 O alcalde, José M. Miñones Conde
01/03/2018 | Administración LocalMunicipal
A Capela
Formalización do contrato de subministro de mellora da iluminación pública Os Enxertados, Os Calzados e outros

ANUNCIO Formalizacion de contrato Por Resolución da Alcaldía número 38/2018, do 14 de febreiro de 2018, adxudicouse o contrato de subministro ó que se lle da publicidade aos efectos do establecido no artigo 154 do Texto Refundido da Lei de Contratos do Sector Público aprobado polo RDL 3/2011 do 14 de novembro, incluído no POS +2017 Adicional 1 /2017, 1.ª Fase.1. Entidade adxudicadora. a) Organismo: Concello da Capela. b) Dependencia que tramita o expediente: Secretaría. c) Dirección de internet do perfil do contratante: www.concellodacapela.es 2. Obxecto do contrato. “Subministro Mellora da iluminación pública nos Enxertados, Os Calzados e outros” 3. Tramitación e procedemento. a) Tramitación: ordinaria. b) Procedemento: aberto, cun único criterio de adxudicación (factor prezo). 4. Orzamento base de licitación. “Subministro mellora da iluminación pública nos Enxertados, Os Calzados e outros”, por importe de 30.000,00 €, IVE incluído.5. Adxudicación. a) Data: 14 de febreiro de 2018. b) Contratista: Consecyr, S. L. c) Importe de adxudicación: 16.214,00 €, IVE incluído. d) Data de formalización do contrato: 22 de febreiro de 2018. A Capela, 26 de febreiro de 2018. O alcalde, Manuel Meizoso López
01/03/2018 | Administración LocalMunicipal
Ames
Anuncio de licitación do servizo para o desenvolvemento do programa de formación xuvenil “Lidera”

1. Organismo: Concello de Ames 2. Dependencia que tramita o expediente: Servizo de Contratación a) Contratación do Programa de Formación Xuvenil “Lidera” b) División por lotes e número: Si (5 lotes) c) Lugar de execución: Concello de Ames. d) Prazo de execución: Trinta e dous meses, sen posibilidade de prórroga. a) Tramitación: ordinaria b) Procedemento: aberto. c) Forma: oferta económica máis vantaxosa.4.- Orzamento e Valor Estimado: O orzamento base de licitación ascende a 35.410,00 €uros, exento IVE, de conformidade co establecido no artigo 20.1.9º da Lei 37/1992, do 28 de decembro. O valor estimado do contrato ascende a 42.492,00 €uros 5.- Garantía provisional: Non se esixe a) Entidade: Concello de Ames. b) Domicilio: Praza do Concello s/n- Bertamiráns c) Localidade e código postal: Ames ( A Coruña), 15.220 d) Teléfono: 981 883002 e) Telefax: 981 884929 f) Data límite de obtención de documentos e información: ata á data de finalización de presentación de proposicións. Presentación de ofertas: Os licitadores poderán presentar as proposicións no rexistro xeral do Concello de Ames, nun prazo de 15 días naturais a partir do día seguinte a publicación no Boletín Ofical da Provincia.1. Documentación a presentar: A sinalada no prego de cláusulas administrativas particulares.2. Lugar de presentación: Rexistro do Concello de Ames. Concello de Ames Praza do Concello s/n-Bertamiráns. Ames (A Coruña) 15.220 3. Admisión de variantes (concurso): non se admiten. · Entidade: Concello. · Domicilio: Praza do Concello s/n – Bertamiráns · Localidade: Ames. · Data e hora: Indicarase cunha antelación mínima de 2 días hábiles no perfil do contratante e no taboleiro de anuncios do Concello.9.- Gasto de anuncios. O adxudicatario estará obrigado a pagar todos os gastos de publicación de anuncios de licitación, de ser o caso, e doutros que se puidesen inserir por causa do obxecto do contrato ou en cumprimento da lexislación vixente.10.- Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames. gal. (perfil do contratante) Ames, 23 de febreiro de 2018. O alcalde José M. Miñones Conde
01/03/2018 | Administración LocalMunicipal
Ortigueira
Secretaría
Anuncio de licitación do procedemento aberto cun único criterio de adxudicación-factor para a contratación da obra titulada “Rexeneración de pistas en Céltigos, Mera de Riba, Senra e Freires” entidade contratante: Concello de Ortigueira

ENTIDADE CONTRATANTE: CONCELLO DE ORTIGUEIRA OBXECTO.- EXECUCIÓN DAS OBRAS COMPRENDIDAS NO PROXECTO TITULADO REXENERACIÓN DE PISTAS EN CELTIGOS, MERA DE RIBA, SENRA E FREIRES, incluída no Plan provincial de cooperación ás obras e servizos de competencia municipal (Plan único de concellos) POS+ 2017 Adicional 1/2017 TIPO DE LICITACIÓN: PREZO SEN IVE 30.081,42 € IVE 21% 14.412,05 € TOTAL 36.398,52 € CLASIFICACIÓN DO CONTRATISTA: Non se esixe FIANZA PROVISIONAL: Non se esixe FIANZA DEFINITIVA: 5% do prezo de adxudicación excluído o IVE PRAZO DE PRESENTACIÓN DE PROPOSICIÓNS: VINTE E SEIS DÍAS NATURAIS contados dende o seguinte ao da publicación deste anuncio no Boletín Oficial da Provincia de A Coruña LUGAR DE PRESENTACIÓN DE PROPOSICIÓNS: As proposicións poderán presentarse en:  1.- Rexistro Xeral do Concello de Ortigueira: Presencial (De 9 a 14 hrs): Praza Isabel II, s/n 15330, Ortigueira (A Coruña)  2.- Oficina de Correos Domicilio da entidade contratante: Plaza Isabel II, s/n 15330, Ortigueira (A Coruña) Nº de FAX da entidade contratante: 981402537 Correo electrónico da entidade contratante: Secretaria@concellodeortigueira. com No Perfil do Contratante: https://contratacióndelestado.esSede electronica http://ortigueira.sedelectronica.es/contractor-profile-listOrtigueira 23 de febreiro de 2018 O Alcalde Juan Vicente Penabad Muras
01/03/2018 | Administración LocalMunicipal
Ortigueira
Secretaría
Padrón de contribuíntes de prezo publico polo servizo de axuda no fogar durante o mes de xaneiro de 2018

Por resolución da Alcaldía número 2018-0102 deste Concello, foi aprobado o PADRÓN DE CONTRIBUÍNTES DE PREZO PUBLICO POLO SERVIZO DE AXUDA NO FOGAR DURANTE O MES DE XANEIRO DE 2018. De conformidade co disposto no artigo 124.3 da Lei Xeral Tributaria, referido padrón queda exposto ao público durante o prazo de quince días contado a partir da publicación deste anuncio no Boletín Oficial da Provincia. Durante o devandito prazo, os interesados poderán examinalo e formular contra as liquidacións que se notifican, ante a Alcaldía, o Recurso de Reposición a que se refire o artigo 108 da Lei Reguladora das Bases do Réxime Local, do 2 de abril de 1985, tal como preceptúa o artigo 14.4 da Lei 39/1988, do 28 de decembro, reguladora das Facendas Locais, debendo terse en conta as condicións e circunstancias previdas neste artigo. E contra a liquidación expresa deste recurso de reposición poderán interpoñer o contencioso-administrativo ante o Xulgado do Contencioso-Administrativo de Ferrol no prazo de dous meses contados desde o día seguinte á notificación da resolución. O prazo para interpoñer este recurso será dun ano desde a data de interposición do de reposición, se a resolución deste non for expresa. En ambos os casos deberá cumprirse o requisito indicado no artigo 115.3 da Lei 39/2015, de 1 de outubro, do procedemento administrativo común das administracións publicas Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o procedemento de présa con arranxo ao disposto no artigo 97 e seguintes do Regulamento Xeral de Recadación, con recarga do 20% e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 124 da Lei Xeral Tributaria. Ortigueira 23 de febreiro de 2018 O Alcalde Juan Vicente Penabad Muras
01/03/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 21 de febreiro de 2018, da Xefatura Territorial da Coruña, que sinala datas para o pagamento do prezo xusto por expropiación, no concello da Laracha (expediente IN407A 2015/16-1)

Avertido un erro na publicación efectuada no BOP número 39, do 26 de febreiro de 2018, en relación coa convocatoria para o pagamento do prezo xusto por expropiación, no concello da Laracha (expediente IN407A 2015/16-1), onde se fixo constar como entidade beneficiaria a Unión Fenosa Distribución, SA, debe dicir Hidroeléctrica de Laracha, SL. A Coruña, 21 de febreiro de 2018 Isidoro Martínez Arca Xefe Territorial da Coruña
01/03/2018 | Administración LocalMunicipal
Ortigueira
Secretaría
Padrón de contribuíntes pola taxa de asistencia a escola municipal de música durante o mes de xaneiro de 2018

Por resolución da Alcaldía número 2018-0105 deste Concello, foi aprobado o PADRÓN DE CONTRIBUÍNTES POLA TAXA DE ASISTENCIA A ESCOLA MUNICIPAL DE MUSICA DURANTE O MES DE XANEIRO DE 2018. De conformidade co disposto no artigo 124.3 da Lei Xeral Tributaria, referido padrón queda exposto ao público durante o prazo de quince días contado a partir da publicación deste anuncio no Boletín Oficial da Provincia. Durante o devandito prazo, os interesados poderán examinalo e formular contra as liquidacións que se notifican, ante a Alcaldía, o Recurso de Reposición a que se refire o artigo 108 da Lei Reguladora das Bases do Réxime Local, do 2 de abril de 1985, tal como preceptúa o artigo 14.4 da Lei 39/1988, do 28 de decembro, reguladora das Facendas Locais, debendo terse en conta as condicións e circunstancias previdas neste artigo. E contra a liquidación expresa deste recurso de reposición poderán interpoñer o contencioso-administrativo ante o Xulgado do Contencioso-Administrativo de Ferrol no prazo de dous meses contados desde o día seguinte á notificación da resolución. O prazo para interpoñer este recurso será dun ano desde a data de interposición do de reposición, se a resolución deste non for expresa. En ambos os casos deberá cumprirse o requisito indicado no artigo 115.3 da Lei 39/2015, de 1 de outubro, do procedemento administrativo común das administracións publicas Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o procedemento de présa con arranxo ao disposto no artigo 97 e seguintes do Regulamento Xeral de Recadación, con recarga do 20% e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 124 da Lei Xeral Tributaria. Ortigueira 23 de febreiro de 2018 O Alcalde Juan Vicente Penabad Muras
01/03/2018 | Administración LocalMunicipal
Betanzos
Licitación do subministro “Instalacións audiovisuais no cine Alfonsetti”

ANUNCIO A Xunta de Goberno Local na sesión celebrada o día 22/02/2018 aprobou o expediente de contratación do subministro: “Instalacións audiovisuais no cine Alfonsetti” 1. Entidade adxudicadora. Datos xerais e datos para a obtención da información: a) Organismo: Concello de Betanzos. b) Dependencia que tramita o expediente: Secretaría. c) Obtención de documentación e información: 1) Dependencia: Contratación 2) Domicilio: Praza de Galicia n.º 1 3) Localidade e código postal: Betanzos, 15300 4) Teléfono 981776525 5) Fax 981776529 6) Correo electrónico: contratacion@netanzos. net 7) Enderezo de Internet do perfil do contratante: www.betanzos.net (perfil do contratista). 2. Obxecto do contrato. a) Tipo: Subministro b) Descrición: instalación dun sistema de vídeo e audio no cine Alfonsetti. c) Lugar: Centro Cultural Sto Domingo-Betanzos. e) Prazo de execución: un mes.3. Tramitación e procedemento. a) Tramitación: ordinaria. b) Procedemento: aberto. c) Poxa electrónica: non. d) Admision de variantes: non. e) Criterios de adxudicación: varios criterios de adxudicación.4. Valor estimado do contrato: 32.786,65 € máis 6.885,20 € de IVE.5. Garantías esixidas. Garantía definitiva: 5% do importe de adxudicación, sen IVE.6. Requisitos específicos do contratista. a) Clasificación: non. b) Solvencia económica e financeira e técnica e profesional: si. c) Outros requisitos específicos: non.7. Presentación de ofertas e apertura de ofertas. a) Data límite de presentación: 15 días naturais dende a publicación do anuncio no BOP. Se o último día fose inhábil ou festivo, o último día será o día hábil seguinte. b) Apertura de ofertas: 3.º día hábil seguinte.8. Gastos de publicidade: a cargo do contratista.9. Mesa de contratación: si, publicarase a súa composición no perfil do contratante. Betanzos, 23 de febreiro de 2018. O alcalde José Ramón García Vázquez
01/03/2018 | Administración LocalMunicipal
Pontedeume
Información pública de expediente de regularizacion sanitaria do cemiterio parroquial de San Cosme de Nogueirosa (Pontedeume)

ANUNCIO INFORMACIÓN PÚBLICA REGULARIZACIÓN SANITARIA CEMITERIO PARROQUIAL DE SAN COSME DE NOGUEIROSA Vista a solicitude de “REGULARIZACIÓN SANITARIA DO CEMITERIO PARROQUIAL DE SAN COSME DE NOGUEIROSA. PONTEDEUME”, promovido polo Arzobispado de Santiago de Compostela en novembro de 2017. O expediente consiste na regularización do cemiterio parroquial de San Cosme de Nogueirosa segundo os parámetros determinados no Decreto 151/2014, do 20 de novembro, de sanidade mortuoria de Galicia. O presente anuncio ten por obxecto abrir a regulamentaria información pública que prescribe a Disposición Adicional Primeira do Decreto 151/2014, do 20 de novembro, de sanidade mortuoria de Galicia. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontedeume, onde estará exposto o expediente de que se trata, para que poida ser examinado por quen o desexe. Pontedeume, 4 de decembro de 2017. O alcalde Don Bernardo Fernández Piñeiro
01/03/2018 | Administración LocalMunicipal
A Coruña
Área de Emprego e Economía Social
Anuncio de licitación (Exp.541/2018/54)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: 541/2018/54 2. Obxecto do contrato: contratación dunha asistencia técnica para a coordinación, planificación e seguimento do plan municipal “A Pé de Barrio”. 3. Tramitación: ordinaria. Procedemento: aberto.4. Orzamento base de licitación: 55.055,00 € (IVE 21% incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 23 de febreiro de 2018 Marcelo Patricio Klymenko Rodriguez Girones do Área de Emprego e Economía Social (Decreto de Delegación de 28 de xuño de 2017)
01/03/2018 | Administración LocalMunicipal
Mugardos
Aprobación definitiva de expediente de modificación de créditos MC02/2018

EDICTO O Pleno do Concello, en sesión extraordinaria do 26 de xaneiro de 2018, aprobou inicialmente o expediente de modificación de créditos MC 02/2018, de créditos extraordinarios e suplementos de créditos, financiados con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de redución, que se tramita dentro do vixente orzamento deste Concello, prorrogado de 2017. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Mugardos, 26 de febreiro de 2018. A alcaldesa María del Pilar Díaz Otero
01/03/2018 | Administración LocalMunicipal
A Pobra do Caramiñal
Aprobación inicial da Ordenanza municipal sobre a protección, a tenza e a venda de animais

Aprobada inicialmente a Ordenanza municipal reguladora de protección, a tenza e a venda de animais, por Acordo do Pleno de data 22 de febreiro de 2018, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de 30 días, a contar desde día seguinte á inserción deste anuncio en o Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://apobra.sedelectronica.es]. No caso de non presentarse reclamacións no citado prazo, entenderase definitivamente aprobado o Acordo de aprobación da mencionada Ordenanza. En A Pobra do Caramiñal, a 26 de febrero de 2018 O Alcalde Asdo. José Luis Piñeiro García
01/03/2018 | Administración LocalMunicipal
Ortigueira
Secretaría
Anuncio de licitación do procedemento aberto cun único criterio de adxudicación-factor prezo para a contratación da obra titulada “Rexeneración de pistas en Senra, Luía, Couzadoiro, Devesos, O Ermo, Insua e San Adrián”

ENTIDADE CONTRATANTE: CONCELLO DE ORTIGUEIRA OBXECTO.- EXECUCIÓN DAS OBRAS COMPRENDIDAS NO PROXECTO TITULADO REXENERACIÓN DE PISTAS EN SENRA, LUIA, COUZADOIRO, DEVESOS, O ERMO, INSUA E SAN ADRIAN, incluída no Plan provincial de cooperación ás obras e servizos de competencia municipal (Plan único de concellos) “POS+ 2017 Adicional 1/2017 TIPO DE LICITACIÓN: PREZO SEN IVE 68.628,83 € IVE 21% 14.412,05 € TOTAL 83.040,88 € CLASIFICACIÓN DO CONTRATISTA: Non se esixe FIANZA PROVISIONAL: Non se esixe FIANZA DEFINITIVA: 5% do prezo de adxudicación excluído o IVE PRAZO DE PRESENTACIÓN DE PROPOSICIÓNS: VINTE E SEIS DÍAS NATURAIS contados dende o seguinte ao da publicación deste anuncio no Boletín Oficial da Provincia de A Coruña LUGAR DE PRESENTACIÓN DE PROPOSICIÓNS: As proposicións poderán presentarse en:  1.- Rexistro Xeral do Concello de Ortigueira: Presencial (De 9 a 14 hrs): Praza Isabel II, s/n 15330, Ortigueira (A Coruña)  2.- Oficina de Correos Domicilio da entidade contratante: Plaza Isabel II, s/n 15330, Ortigueira (A Coruña) Nº de FAX da entidade contratante: 981402537 Correo electrónico da entidade contratante: Secretaria@concellodeortigueira. com No Perfil do Contratante: https://contratacióndelestado.esSede electronica http://ortigueira.sedelectronica.es/contractor-profile-listDocumento asinado dixitalmente a súa marxe Ortigueira 23 de febreiro de 2018 O Alcalde Juan Vicente Penabad Muras
19/03/2018 | Administración LocalProvincial
Deputación Provincial da Coruña
Servizo de Promoción Económica, Turismo e Emprego. Sección de Promoción Económica e Emprego
Extracto da resolución de Presidencia número 2018/9123 pola que se modifican as bases reguladoras da convocatoria de axudas á consolidación e ao fortalecemento do tecido empresarial a través do apoio ao investimento en bens inventariables

ANUNCIO Mediante R. P. 2018/9123, do 14/03/2018, se modifican as bases reguladoras da convocatoria de axudas á consolidación e ao fortalecemento do tecido empresarial nos concellos da provincia da Coruña a través do apoio ao investimento en bens inventariables (PEL Emprende Investimento 2018). Modificación das Bases reguladoras da convocatoria de axudas á consolidación e ao fortalecemento do tecido empresarial nos concellos da provincia da Coruña a través do apoio ao investimento en bens inventariables (PEL Emprende Investimento 2018) Por Resolución de Presidencia 2018/5513, do 08/02/2018, aprobáronse as bases reguladoras da convocatoria de axudas á consolidación e ao fortalecemento do tecido empresarial nos concellos da provincia da Coruña a través do apoio ao investimento en bens inventariables (PEL Emprende Investimento 2018) (publicadas no BOP n.º 32, do 15/02/2018). Por Resolución de Presidencia 2018/6421, do 16/02/2018, apróbase a convocatoria de axudas á consolidación e ao fortalecemento do tecido empresarial nos concellos da provincia da Coruña a través do apoio ao investimento en bens inventariables (PEL Emprende Investimento 2018), finalizando o prazo de presentación de solicitudes o día 22 de marzo ás 14.00 horas (publicada no BOP n.º 40, do 27/02/2018). Por Resolución de Presidencia 2018/9123, do 14/03/2018, aprobouse a modificación das bases reguladoras da convocatoria de axudas á consolidación e ao fortalecemento do tecido empresarial nos concellos da provincia da Coruña a través do apoio ao investimento en bens inventariables (PEL Emprende Investimento 2018), que se transcriben de seguido: 1. Modificación do parágrafo 2 da Base 6. Compatibilidade das axudas. Base actual: “As subvencións concedidas serán incom”. Base modificada: “As subvencións concedidas ao amparo desta convocatoria serán incompatibles con calquera outra axuda pública que poida concederse para os mesmos bens”. 2. Ampliar o prazo de presentación de solicitudes que finalizará o día 06 de abril de 2018, ás 14.00 horas. A Coruña, 15 de marzo de 2018. O presidente A secretaria acctal, Valentín González Formoso M. Amparo C. Taboada Gil
19/03/2018 | Administración LocalMunicipal
Ribeira
Publicidade da formalización do contrato de remodelación do parque infantil e construción de parque biosaudable no lugar de Muíños (Oleiros)

De conformidade co establecido no artigo 154.2 do Real Decreto Lexislativo 3/2011, do 14 de novembro, polo que se aproba o texto refundido da Lei de Contratos do Sector Público, fanse públicas as seguintes formalizacións de contratos: Proxecto: REMODELACIÓN DO PARQUE INFANTIL E CONSTRUCIÓN DE PARQUE BIOSAUDABLE NO LUGAR DE MUIÑOS (OLEIROS). Tipo de contrato: contrato administrativo de obras. Financiamento: Plan Provincial de Cooperación ás Obras e Servizos de Competencia Municipal (PLAN ÚNICO DE CONCELLOS) POS+ 2017, da Excma. Deputación Provincial de A Coruña. Procedemento de licitación: procedemento aberto con un único criterio de adxudicación (factor prezo). Órgano adxudicador: Xunta de Goberno Local (sesión da data 01/03/2018). Adxudicatario: JARDINCELAS, S. L. Prezo de adxudicación: 48.465,84 euros (base: 40.054,41 euros; IVE 21%: 8.411,43 euros). Prazo de execución: 1,5 meses. Data da formalización do contrato: 13/03/2018. Riveira, 14 de marzo de 2018. O alcalde Asdo.: Manuel Ruiz Rivas
19/03/2018 | Administración LocalMunicipal
Cedeira
Padrón de abonados de subministro de auga e sumidoiros terceiro trimestre de 2017

ANUNCIO Mediante o acordo da Xunta de Goberno Local de data 26 de FEBREIRO de 2018 foi aprobado o padrón de aboados correspondente ó 3.º trimestre del año 2017 polo subministro de auga e sumidoiros por un total xeral de contratos de 4.418 e un importe total de 196.826,50 €. O que se publica coa finalidade de que as persoas e entidades interesadas poidan presentar as reclamacións que xuzguen oportunas no prazo de quince días dende a publicación deste anuncio no Boletín Oficial da Provincia. Cedeira, 02 de marzo de 2018. A alcaldesa accidental, María José Rodríguez Pérez
19/03/2018 | Administración LocalMunicipal
A Coruña
Secretaría Xeral
Información pública

O Alcalde Presidente do Excmo. Concello da Coruña, ditou o Decreto 725/20, de 2 de marzo de 2018, no que dispón o seguinte: En uso das atribucións legalmente conferidas a esta Alcaldía nos artigos 124.4 e 124.5, da citada Lei 7/85, e do Título X do Regulamento Orgánico Municipal, RESOLVO: Para a xestión da Eidus Coruña e conforme aos manuais aprobados pola Xunta de Goberno Local o 1 de marzo de 2018, Manual de execución de Eidus Coruña e Manual de Comunicación e Imaxe, se delegan as seguintes atribucións: 1. Ao Concelleiro de Rexeneración Urbana e Dereito a Vivenda as atribucións da alcaldía precisas para a coordinación da unidade de execución e as que lle permitan a planificación, execución, priorización e seguimento das funcións encomendadas á mesma.2. Ao Director de Economía e Facenda, como director da Unidade de Xestión de Eidus-Coruña, se lle delegan as atribucións da alcaldía estrictamente necesarias para o exercizo das funcións que lle encomendan os manuais e, en concreto: a) A aplicación dos criterios e procedementos de selección de operacións e a aprobación de operacións como Organismo Intermedio Lixeiro (OIL). b) A carga de información e a sinatura electrónica nos sistemas informáticos establecidos polo Ministerio de Facenda e Función Pública, establecendo como sinatura alternativa para casos de ausencia, a do Coordinador do proxecto Eidus Coruña, Lavinia Andreea Cenicacelaya Hassini. c) A emisión de instrucións e circulares no ámbito de xestión da Eidus-Coruña. d) As funcións representativas ante as autoridades e organismos de xestión do Programa do FEDER. Ruben Adolfo Benac Melgares. Asdo. A Coruña, 5 de marzo de 2018 O ALCALDE PD Dª María Eugenia Vieito Blanco.
19/03/2018 | Administración LocalMunicipal
A Coruña
Secretaría Xeral
Información pública

“Ausentándome do termo municipal o próximo venres, día 23 de febreiro do 2018, e tendo en conta o establecido no artigo 125.1 da Lei 7/85, de 2 de abril, Reguladora das Bases do Réxime Local, artigo 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, e disposicións concordantes, Que me substitúa nas miñas funcións a Agnieszka Raigada Guixaro, Dª María García Gómez, o venres, día 23 de febreiro do 2018. Alcaldía da Cidade de A Coruña, a vinte de febreiro de 2018. O Alcalde, Xulio Ferreiro Baamonde. Asdo”. A Coruña, 21 de febreiro de 2018. O ALCADE, PD. D. Mª Eugenia Vieito Blanco
19/03/2018 | Administración LocalMunicipal
A Coruña
Secretaría Xeral
Información pública

A N U N C I O A Alcaldía-Presidencia, con data 12 de xaneiro de 2018, ditou o seguinte DECRETO: “DECRETO POLO QUE MODIFICA O ÁMBITO DE SERVIZOS ADSCRITOS Á DIRECCIÓN DA ÁREA DE PROMOCIÓN ECONÓMICA E EMPREGO En virtude do establecido polo Título X da Lei 7/85, de 2 de abril, de Bases do Réxime Local, o Regulamento Orgánico Municipal (ROM) deste Excmo. Concello (BOP do 13 de decembro de 2004), regula os niveis esenciais da organización municipal. De acordo co disposto no artigo 122 do ROM, corresponde á Alcaldía establecer a organización e estrutura da Administración executiva do Excmo. Concello. O marco da actual configuración das Áreas Municipais de Xestión foi establecido polos Decretos de 15 e 18 do xuño de 2015, posteriormente modificada polos Decretos de 7 do outubro, 15 e 23 do decembro de 2015, 23 de febreiro 15 do xuño e 26 de decembro de 2016, 27 de abril e 28 de xuño de 2017. A organización administrativa actualmente existente é a resultante da relación de postos de traballo, organigramas aprobados e servizos establecidos, que serven de referencia a esta resolución. Á dirección de Área de Promoción Económica e Emprego se adscribiron os servizos de emprego e empresa e consumo. O Teniente de Alcalde e Concelleiro da área de Emprego e Economía Social formula proposta de 8 de xaneiro para integrar na devandita dirección de área novas unidades administrativas e as funcións que desenvolven. Na devandita proposta se establece que o obxectivo da medida proposta e mellorar a coordinación e planificación de proxectos dirixidos a alcanzar os obxectivos establecidos, a dirección da execución e o control do adecuado cumprimento dos mesmos. De conformidade co disposto nos artigos 122 e seguintes do Regulamento Orgánico Municipal, RESOLVO: De acordo co disposto nos Decretos desta Alcaldía de 15 e 18 do xuño de 2015, posteriormente modificada polos Decretos de 7 do outubro,15 e 23 do decembro de 2015, 23 de febreiro 15 do xuño e 26 de decembro de 2016, 27 de abril e 28 de xuño de 2017, nos artigos 125 a 138 do ROM, e nas diferentes organigramas administrativos vixentes que establecen a estrutura dos diferentes servizos municipais, a estrutura da Administración Municipal Executiva do Concello modifícase conforme ao disposto no punto 1 deste Decreto: 1. O punto décimo.7 do Decreto da Alcaldía 2964/2017, de 28 de xuño de 2017, queda redactado como sigue: 7. Dirección de Área de Promoción Económica e Emprego. Adscrita á Área de Emprego e Economía Social. a) Departamento de Emprego. c) Departamento de Promoción Económica e Comercio. c) Consumo.2. Notifíquese este Decreto aos titulares das Áreas de Xestión e Servizos Municipais e publíquese no Boletín Oficial da Provincia.3. Dar conta ao Pleno deste decreto. Casas Consistoriais da Coruña, doce de xaneiro de 2018. O ALCALDE, D. Xulio Ferreiro Baamonde. Asdo.” A Coruña, 22 de xaneiro de 2018. O ALCALDE, P. D. D.ª María Eugenia Vieito Blanco
19/03/2018 | Administración LocalMancomunidades
Mancomunidade da Comarca de Fisterra
Aprobación inicial orzamento exercicio 2018

Aprobado inicialmente o orzamento da Mancomunidade Comarca de Fisterra para o exercicio 2018, en sesión ordinaria celebrada pola Xunta da Mancomunidade o 13 de marzo, xunto coas Bases de Execución, cadro de persoal, anexos e documentación complementaria. En cumprimento do disposto no artigo 169 do Real Decreto Lexislativo 2/2004, de 5 de Marzo, polo que se aproba o Texto Refundido da Lei Reguladora de Facendas Locais e, no artigo 20.1 do Real Decreto 500/1990, do 20 de Abril sométese o expediente a información pública e audiencia dos interesados, por prazo de quince días, durante os cales poderán examinalo e presentar as alegacións, reclamacións e suxestións que estimen oportunas. Se transcorrido o prazo anteriormente expresado non se presentasen reclamacións, o orzamento considerarase definitivamente aprobado. Corcubión, 14 de marzo do 2018 O presidente Manuel Insua Insua
19/03/2018 | Administración LocalMunicipal
A Coruña
Secretaría Xeral
Información pública

“Ausentándome do termo municipal o próximo sábado día 20 de xaneiro do 2018, e tendo en conta o establecido no artigo 125.1 da Lei 7/85, de 2 de abril, Reguladora das Bases do Réxime Local, artigo 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, e disposicións concordantes, Que me substitúa nas miñas funcións a Diana Graciela Brujo Benham, Dª María García Gómez, o sábado, día 20 de xaneiro de 2018. Alcaldía da Cidade de A Coruña, a dezanove de xaneiro de 2018. O Alcalde, Xulio Ferreiro Baamonde. Asdo”. A Coruña, 22 de xaneiro de 2018. O ALCADE, PD. D. Mª Eugenia Vieito Blanco